Diari Oficial de la Generalitat Valenciana


Sumari del DOGV 5750, del 25-04-2008 (2008/4929)

RESOLUCIÓ de 14 d'abril de 2008, de la Direcció General de Transports i Logística, per la qual es convoquen les proves de capacitació professional per a l'exercici de les activitats de transport interior i internacional de mercaderies i de viatgers i es designa tribunal.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5750

Data del DOGV
:   25-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/4929


Data del document
:   14-04-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * transportista
    * transport interior
    * transport internacional
    * transport de viatgers
    * qualificació professional
    * examen
    * transport de mercaderies

RESOLUCIÓ de 14 d'abril de 2008, de la Direcció General de Transports i Logística, per la qual es convoquen les proves de capacitació professional per a l'exercici de les activitats de transport interior i internacional de mercaderies i de viatgers i es designa tribunal. [2008/4929]  
D'acord amb el que preveu l'Orde de 16 de setembre de 1999, de la conselleria d'Obres Públiques, Urbanisme i Transports, per la qual es regula el procediment que s'ha de seguir per a la realització de proves per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers, resolc:  
Primer  
Convocar les proves de capacitació professional per a l'exercici de les activitats de transport interior i internacional de mercaderies i de viatgers, que es realitzaran en l'horari i als llocs arreplegats en l'annex I d'esta resolució, i no es pot accedir simultàniament a les proves de mercaderies i de viatgers.  
Segon  
Designar el tribunal, la composició del qual figura en l'annex II d'esta resolució, per a les proves convocades.  
Tercer  
Els aspirants s'hauran de presentar en el lloc de realització de les proves proveïts de la documentació i material següent:  
- Document nacional d'identitat.  
- Estris d'escriptura: llapis de mina núm. 2, goma d'esborrar i bolígraf.  
Quart  
Per a la realització del corresponent exercici es disposarà d'un temps màxim de quatre hores, dos hores per a cada una de les parts que té.  
Contra esta resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establix l'article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
València, 14 d'abril de 2008.- El director general de Transports i Logística: Vicente Dómine Redondo.  
ANNEX I  
Llocs, dates i horari de realització dels exercicis.  
Província de València.  
Exercicis: nacional i internacional de mercaderies i de viatgers.  
Dia: 24 de maig de 2008.  
Lloc: Universitat de València. Campus dels Tarongers - Aulari Nord. Av. dels Tarongers s/n. 46144 València.  
Hora inici: 09.30 h.  
Província d'Alacant.  
Exercicis: nacional i internacional de mercaderies i de viatgers.  
Dia: 24 de maig de 2008.  
Lloc: Universitat d'Alacant, Campus de Sant Vicent - Aulari I. Ctra. de Sant Vicent s/n. 03636 Sant Vicent del Raspeig (Alacant).  
Hora inici: 09.30 h.  
Província de Castelló.  
Exercicis: nacional i internacional de mercaderies i de viatgers.  
Dia: 24 de maig de 2008.  
Lloc: Cambra de Comerç, Indústria i Navegació de Castelló. Av. Germans Bou, 79.  
12316 Castelló.  
Hora inici: 09.30 h.  
ANNEX II  
Tribunal de la Comunitat Valenciana per a totes les proves convocades.  
Tribunal titular.  
Presidenta: Sra. Mar Martínez Aparicio.  
Secretària: Sra. Ana Martínez Llorca.  
Vocals: Sra. Pilar Álvarez Montero, Sr. Manuel Gálvez Acer, Sr. Antonino Muñoz Calatayud, Sr. Francisco García López i el Sr. Ángel Claudio Durán Martínez.  
Tribunal suplent.  
President: Sr. Manuel Gálvez Acero.  
Secretària: Sra. Ana Sempere Pérez.  
Vocals: Sr. Ramón Escrig Moreno, Sra. Mª Luisa Zabala Salelles, Sr. Vicente Sánchez Selfa, Sra. Ana Antolín Baigorri i el Sr. Pedro Luis García de Torres.